kardosdrur/scandi-wiki huggingface dataset:
RoRo-skib

RoRo (engelsk akronym: roll on – roll off) er en betegnelse på en skibstype, som har en konstruktion, hvor rullende last kan køres fra kajen og direkte om bord og ud af skibet igen. Det kan være personbiler, lastbiler, busser, både på anhænger, jernbanevogne – men også stykgods, som lastes med gaffeltruck eller ved hjælp af en trailer og da ofte i kombination med gaffeltruck. Dette kan gælde færger så vel som rene lastskibe. Bilfærger kan også betegnes som RoRo-skibe.

Tidligere havde enkelte af denne skibstype store porte i agterstævnen, som gik næsten ned til  vandlinjen. Denne type regnes nu som en risikabel konstruktion: hvis porten bliver utæt og vand trænger ind i lastrummet, vil der i søgang samle sig vand på dækket, som hurtigt kan forflytte sig fra side til side og skabe ustabilitet med en mulig kæntringsfare (dette skete med MV Princess Victoria i 1953, hvor 132 mennesker omkom, med MS Herald of Free Enterprise i 1987, hvor 193 mennesker omkom, og formentlig med M/F Estonia i 1994, hvor 852 mennesker omkom).

På nyere RoRo-skibe er rampen placeret i skibets agterstavn. Nogle skibe har også sideramper.

Bilskibe 
Bilskibe eller bilfragtskibe er en form for RoRo-skibe, som bruges hovedsagelig til at transportere nye biler fra bilproducenter til bilmarkederne i de forskellige lande rundt om i verden.

Noter

Se også
 Bilfærge

Skibstyper
Frantz Eberhard von Speckhahn

Frantz Eberhard von Speckhahn (Speckhan) (født 2. april 1628 i Königsberg, død 26. december 1697 i Ribe) var en dansk gehejmeråd.

Hans forældre var Johan Eberhard Speckhahn, oberst og kommandant i Frederiksstad i Norge, og Anna Jeckel. Om hans ungdom vides kun lidt; han tjente under Turenne i Frankrig og kom i en alder af ca. 30 år i den danske konges tjeneste, hvor han forstod at gøre sig yndet af Frederik III; 1658 blev han major ved Livregimentet til Fods, og 1661 udnævnte kongen ham til ceremonimester, uagtet han ikke var adelsmand. Endnu under samme konge, der også synes at have anvendt Speckhahn i diplomatisk ærende, blev han 1669 oberstløjtnant ved Livgarden til Hest. Af Christian V blev han 1670 optaget i adelstanden; 1681 fik han overhofmarskalsembede, og som sådan forestod han i forbindelse med overkammerjunker Adam Levin Knuth og rentemester Peter Brandt hofholdningen; men 1½ år efter fjernedes han fra hoffet, uden at vi kunne se, hvad grunden dertil har været, og udnævntes (1683) til stiftsbefalingsmand over Ribe Stift samt amtmand over Riberhus Amt. Samtidig fik han titel af gehejmeråd, og året efter gav kongen ham Det hvide Bånd. Han døde i Ribe 26. december 1697.

Speckhan var gift med den 1646 afdøde borgmester Reinholt Hansens enke, Birgitte Dichmann, der stod i nøje forhold til den ulfeldtske familie; hun levede endnu i juli 1660, da Corfitz Ulfeldt og Leonora Christina efter deres flugt fra Malmø tog ind i hendes hus. Faktisk er det imidlertid, at Speckhahn 26. januar samme år fik bevilling til at vies i hjemmet til Birgitte, afgangne Vilhelm Edingers; muligt er det, at de to kvinder af navnet Birgitte er identiske, uagtet der ellers intet vides om Birgitte Dichmanns ægteskab med denne Edinger; muligt er det også, at der i kancelliregistranten, hvori bevillingen er indført, er en skrivefejl.

Efter sin første hustrus død ægtede Speckhahn 26. oktober 1670 Elisabeth von Raben (10. november 1640 -29. august 1706), der havde været hofjomfru hos dronning Sophie Amalie.

Kilder 
  Biografi af G.L. Wad
 Terpager, Inscript. Ripenses, s. 87.
 Danske Magazin, 5. række, IV, 178.

Personer i Dansk Biografisk Leksikon
Artikler fra 1. udgave af Dansk biografisk leksikon
Personer fra Königsberg
Gehejmeråder fra Danmark
Riddere af Dannebrog (1671-1808)
Ceremonimestre fra Danmark
Hofmarskaller fra Danmark
Amtmænd fra Danmark
Stiftamtmænd over Ribe Stift
Danskere i 1600-tallet
Kavaleriofficerer fra Danmark
Flade Sø

Flade Sø er en 485 hektar stor lavvandet sø i Thisted Kommune i Thy. Den var sammen med Ørum Sø oprindelig en del af Krik Vig i Limfjorden, men blev afskåret fra vigen på grund af sandflugt. Senere, i 1868,  forsøgte man sig også med en udtørring og gravede en afvandingskanal fra søen til Krik Vig. Det viste sig dog hurtigt at det var for kostbart at opretholde udpumpningen af vand fra søen til fjorden. Allerede i 1882 opgav man projektet og lod vandet stå i søen. Flade Sø ligger næsten ud til Vesterhavet, hvor den er beskyttet af et 250 m bredt klitdige og flere høfder på stranden. Mod syd ligger byen Agger og mod øst Ørum Sø.

Fredning
Flade Sø ligger i Nationalpark Thy og har siden 1976 været en del af en naturfredning på 3327 hektar, som også omfatter Lodbjerg Klitplantage og Lodbjerg Klithede.

Eksterne henvisninger
 Om Flade Sø  på naturstyrelsen.dk
 Vådområdeprojekt  naturstyrelsen.dk
 Flade og Ørum Søer  på coast-alive.eu
 Om fredningen  fredninger.dk 

Søer i Thisted Kommune
Nationalpark Thy
Nobby Stiles

Norbert "Nobby" Peter Stiles  (født 18. maj 1942 i Manchester, død 30. oktober 2020) var en engelsk fodboldspiller.

Han spillede for Manchester United F.C. i tresserne, og vandt Europa Cup, nu UEFA Champions League, i 1968 og VM på hjemmebane i 1966. Nobby Stiles og Bobby Charlton er de eneste englændere, der har formået det kunststykke.

Stiles blev i 2000 optaget i Order of the British Empire, den 30. oktober 2020 døde han efter længere tids sygdom.

Referencer

Eksterne henvisninger 
 

 
 

Fodboldspillere fra Manchester United F.C.
Fodboldspillere fra England
Personer fra Manchester
Fodboldtrænere fra England
Fodboldtrænere fra West Bromwich Albion F.C.
Fodboldspillere fra Middlesbrough F.C.
Fodboldspillere fra Preston North End F.C.
Personer tildelt Member of the Order of the British Empire
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Sky plc

Sky plc (forkortet BSkyB ) er et britisk tv-selskab, der blev grundlagt i 1990. De driver Sky Digital, som er det mest populære tv-abonnement i Storbritannien og Irland. De producerer også tv-indhold og ejer flere tv-kanaler. Rupert Murdochs 21st Century Fox ejer 39,14 procent af firmaet.

Referencer

Eksterne henvisninger 

 Skys hjemmeside

 
Etableret i 1990
VM i kortbanesvømning

VM i kortbanesvømning har fundet sted hvert andet år siden 1993. Imellem 1993 og 1999 fandt 
konkurrencen sted i ulige år, siden år 2000 har de fundet sted i lige år. Mesterskaberne finder sted i et 25 meter bassin.

Udgaver

Fremtidige mesterskaber

Medaljeoversigt (1993-2014) 
Opdateret efter VM i kortbanesvømning 2014:

Se også 
 VM i svømning
Kæmpestillehavsblæksprutte

Kæmpestillehavsblæksprutten (Enteroctopus dofleini) er en ottearmet blæksprutte, der er udbredt i det tempererede nordvestlige og nordøstlige Stillehav. Kæmpestillehavsblæksprutten kan blive 3-5 m lang, og er bundlevende ned til 750 m. Et tvivlsomt kadaver fundet i 1976 er blevet tolket til at have en spændvidde (målt fra armspids til armspids) på 9 m.

Intelligens og levevis 
Denne art er et af de største hvirvelløse dyr, men også et af de mest intelligente. De kan endda løse simple problemer, såsom at finde vej i en labyrint ved tilfældigheder og huske vejen i lang tid derefter. Den har som andre blæksprutter store komplekse øjne og følsomme sugekopper, der kan skelne imellem objekter alene ved at berøre dem.

Som andre blæksprutter kan den hurtigt skifte farve ved at sammensnøre eller udvide pigmenterede områder i særlige celler kaldet kromatoforer, så den er altid camoufleret uanset baggrundens farve. Den bruger også farver til at vise sit humør og bliver rød når den er irriteret, og bleg, hvis den er stresset.

De fleste blæksprutter har ingen yngelpleje, men denne arts hunner vogter på æggene i op til otte måneder, indtil de klækkes. I denne periode æder hun ikke og leder vand over æggene, for at holde dem rene.

Kilder 

Ottearmede blæksprutter
Alan Taylor (instruktør)

Alan Taylor (født 1965) er en amerikansk tv-og filminstruktør, tv-producer og manuskriptforfatter. Taylor tilbragte sine teenageår i Ottawa, Canada, og dimitterede fra Lisgar Collegiate Institute (high school) i 1976. Taylor har instrueret mange programmer på både net-tv og premium-kabel-tv, især på HBO. Udover hans tv-arbejde, har Taylor også instrueret spillefilm: Palookaville, The Emperor's New Clothes, Kill the Poor og Thor: The Dark World.

Eksterne henvisninger 
 

Filminstruktører fra USA
Hayden Planetarium

Hayden Planetarium er et offentligt planetarium i USA, som er en del af Rose Center for Earth and Space på American Museum of Natural History i New York City. Det ledes i øjeblikket af astrofysikeren Neil deGrasse Tyson.

Da Hayden Planetarium genåbnede efter renovering i 2000 med en model af vores solsystem med kun otte planeter, som ekskluderede hvad der dengang blev kaldt planeten Pluto, resulterede det i kontroverser. Dværgplaneten blev først omklassificeret af den Internationale Astronomiske Union ved afstemningen d. 24. august 2006.

Historie

Referencer

Eksterne henvisninger 

 Hayden Planetariums officielle hjemmeside
 Rose Center for Earth and Spaces officielle hjemmeside

Astronomiske selskaber og institutioner
Museer etableret i 1935
Museer i USA
Ludvig 1. af Bourbon-Condé

Ludvig 1. af Bourbon-Condé (Louis 1, fyrste af Condé 7. maj 1530 – 13. marts 1569) var hugenotleder og general. Han grundlagde fyrstehuset Condé, der var en yngre gren af Huset Bourbon.

Slægt 
Ludvig 1. var den 5. søn af Karl 4., hertug af Vendôme og yngre bror til Anton af Bourbon, som giftede sig med dronning Johanne 3. af Navarra. Deres søn (Ludvig 1.s brorsøn) blev kong Henrik 4. af Frankrig.

Ægteskaber 
Ludvig 1.s første ægteskab var med Éléonore de Roye, grevinde af Roucy (1535–1564). Hun nedstammede fra slægten Conti.

De fik 11 børn:
 Henrik 1. af Bourbon-Condé (1552–1588), fyrste af Condé
 Charles af Bourbon-Condé, greve af Soissons
 François af Bourbon, prins af Conti
 Henri I. (1552–1588)
 Marguerite (1556–?), død ung 
 Charles af Bourbon-Condé (1557–1558), greve af Valéry og  Soissons 
 François af Bourbon (1558–1614), fyrste af Conti
 Louis (1562–1563), greve af Anisy
 Charles 2. (1562–1594), ærkebiskop af Rouen, katolsk kandidat til den franske trone
 Madeleine (1563–1563)
 Catherine (1564–?) død ung

Ludvig 1.s andet ægteskab var med Françoise d'Orléans (1549–1601). Hun nedstammede fra Ludvig af Valois, hertug af Orléans (1372–1407), der var søn af Karl 5. af Frankrig (1338–1380), farfar til Ludvig 12. af Frankrig (1462–1515) og oldefar til Frans 1. af Frankrig (1494–1547).
 
I dette ægteskab blev der født tre børn.

Ludvig 1. havde mindst ét barn født uden for ægteskab.

Huset Bourbon
Huset Bourbon-Condé
Fyrster af Condé
VM i kortbanesvømning 1993

VM i kortbanesvømning 1993 fandt sted fra den 2. til 5. december 1993 i Palma de Mallorca i Spanien, der deltog svømmere fra 45 nationer, herunder Danmark, hvorfra Mette Jacobsen deltog.

Deltagende nationer

Resultater

Medaljefordeling

Dansk deltagelse

Kilder

1993
Sport i 1993
Henrik 1. af Bourbon-Condé

Henrik 1. af Bourbon-Condé (født 29. december 1552, død 5. marts 1588) var medlem af den franske kongefamilie. I 1569 fulgte han sin far som fyrste af Condé. Ligesom sin far blev han hugenotleder og general.

Slægt 
Henrik 1. var søn af Ludvig 1. af Bourbon-Condé. Han var en brorsøn til Anton af Bourbon og fætter til kong Henrik 4. af Frankrig.

Hugenotleder 
Henrik 1. reddede livet under Bartholomæusnatten i 1572. I 1574 flygtede han til Alsace, hvor han samlede en hær. Hugenotterne valgte ham som Generalissimo. I 1588 blev han taget til fange af katolikkerne. Kort tid efter blev han forgiftet og døde.

Ægteskaber 
I forsommeren 1572 giftede Henrik 1. af Condé sig med Marie de Clèves (1553–1574) ved en hugenotisk ceremoni. Under Bartholomæusnatten i august samme år reddede parret livet ved at afsværge deres protestantiske tro og erklære sig som katolikker. De blev derefter gift for anden gang, denne gang ved en katolsk ceremoni. 

Parret blev holdt tilbage ved hoffet. Det lykkedes imidlertid Henrik 1. at flygte i 1574. Han vendte tilbage til sin hugenotiske tro. Marie vedblev at være katolik, og hun døde ved hoffet i 1574. 

Parret fik én datter:
 Catherine (1574–1595), marquise d'Isles. 

Senere giftede Henrik 1. sig igen. Denne gang med Charlotte Catherine de La Tremoille (1568–1629). De fik to børn:
 Éléonore (1587–1619), gift 1606 med fyrsten af Orange prins Filips Willem van Nassau-Oranje (1554–1618). Parret fik ingen børn 
 Henrik 2. af Bourbon-Condé (1588–1646), fyrste af Condé, forfader til de efterfølgende fyrster af Condé.

Referencer 

Huset Bourbon-Condé
Fyrster af Condé
Fyrster fra Frankrig
Pareidolia

Pareidolia er et psykologisk fænomen, hvor svage eller tilfældige indtryk opfattes som væsentlige, og er en variant af apophenia. Typiske eksempler er smileys hvor prikker og streger opfattes som ansigter.

Kartozoologi 

Kartozoologi er studiet af et bykort med det formål at se, hvilke dyr man kan se i gadernes udformning.

Eksterne links 

Psykologi
Jørgen Hansen Tausen

Jørgen Hansen Tausen (født omkring 1535 i Viborg - døde 4. april 1578 i København) var en dansk præst.

Liv og karriere 
Jørgen var søn af reformator og biskop Hans Tausen og dennes første kone Dorthea Sadolin.

I 1557 indskrevet ved universitet i Wittenberg, hvor faren også havde studeret, senere blev han præst i det daværende sønderjyske Medelby(nu tysk), men han mistede i 1566 dette erhverv. Grunden til at Jørgen mistede sit job var at han den 3. august samme år blev dømt i Ribe for at have såret Jannik Bagesen, en søn af rådmand Bagge Jensen, fordi Jannik senere døde var Jørgen også anklaget for drab, men blev frikendt fordi Jannik „var kommen til Graven vel tillægt og ikke med åbent Sår".

Eksterne henvisninger 
 Slægtsside

Danskere i 1500-tallet
Præster fra Danmark
Personer fra Viborg
Apophenia

Apophenia er et psykologisk fænomen, hvor tilfældige og meningsløse indtryk opfattes som meningsfulde. At se mønstre eller sammenhæng hvor ingen er, kaldes også patternicity. 

Former for apophenia :

Pareidolia
Synchronicity

Psykologi
Hypermagt

Hypermagt er et begreb, der har været fremsat for at markere, at en enkelt stat politisk, økonomisk og militært skulle dominere verden. Udtrykket fremkom efter afslutningen på Den Kolde Krig, da Sovjetunionen var brudt sammen og USA stod alene tilbage som en stormagt, der indgik centralt i flere internationale militæralliancer. Den franske historiker og demograf Emmanuel Todd har dog i bogen "Efter imperiet" kraftigt kritiseret udtrykket og overbevisende godtgjort, at der ikke er grundlag for at tillægge USA en status som "hypermagt".

Eksterne henvisninger 
 Emmanuel Todd: ”Efter imperiet - Essay om det amerikanske systems forfald”  

Magter i international politik
Universität Zürich

Universität Zürich (forkortet UZH) er et schweizisk universitet, der er beliggende i Zürich. Det er med over 26 000 studenter landets største universitet.

Universitetet blev grundlagt i 1833 ved sammenslutning af forskellige institutioner med undervisning i teologi, jura og medicin (bl.a. det teologiske kollegium, som blev grundlagt af Ulrich Zwingli i Zürich i 1525).

I dag består universitetet af syv fakulteter:
 Fakultetet for matematik og naturvidenskab (Mathematisch-naturwissenschaftliche Fakultät)
 Det medicinske fakultet (Medizinische Fakultät)
 Det filosofiske fakultet (Philosophische Fakultät)
 Det juridiske fakultet (Rechtswissenschaftliche Fakultät)
 Det teologiske fakultet (Theologische Fakultät)
 Det veterinærvidenskabelige fakultet (Vetsuisse-Fakultät)
 Det økonomiske fakultet (Wirtschaftswissenschaftliche Fakultät)

Undervisningen foregår hovedsageligt på tysk, men også på engelsk.

Galleri

Internationale ranglister 
På ranglister over verdens bedste universiteter er Zürich Universitet i top 100 på nogle af de mest indflydelsesrige lister.

UZH placering på ranglisterne

Se også 
 ETH Zürich

Kilder

Eksterne henvisninger 
 Universität Zürichs hjemmeside

Etableret i 1833
Universiteter i Schweiz
Zürich
Mogens Balle (musiker)

Mogens Balle er en dansk musiker med pianoet som hovedinstrument, men spiller tillige orgel, harmonika, guitar og bas. Mogens Balle har spillet keyboard i Bamses Venner i perioden 1979 - 1985. Han har endvidere spillet i bands som Fenders, Klüvers Big Band, Big Joe Band, Soul Meeting, Punkt 22, Harbo Band og Heartbreak Hotel m.fl.

Mogens Balle har skrevet melodierne til "Kirsebær i håret", "Sig du vil" fra 1981 og andre sange sammen med Flemming "Bamse" Jørgensen.

Han er i dag ansat som musiklærer, er tekstforfatter og beskæftiger sig endvidere med audiomarketing.

Referencer

Eksterne henvisninger 

Musikere fra Danmark
Bamses Venner
Jan Locht

Jan Locht (født 1944 i Aarhus) var med til at stifte Bamses Venner, hvor han spillede trommer fra 1972-1979. Han var med i Fenders ca. 1979-1981; Fra 1982 til 1990 var han med i Østjydsk Musikforsyning.
Jan Locht spiller nu (stadig sammen med Anders Erboe fra Østjydsk Musikforsyning) i Mårslet Naturjazz.

Eksterne kilder/henvisninger 

Personer fra Aarhus
Trommeslagere fra Danmark
Bamses Venner
Frank Thøgersen

Frank Thøgersen (født 28. januar 1965 i Rostrup) er en dansk trommeslager og sanger som bl.a. har spillet i Fenders, Bamses Venner (1996-2011),og siden 2012 har han været trommeslager i det danske danseband Kandis.

Eksterne henvisninger 
 Om Frank Thøgersen på kandis.dk

Kilder 

Trommeslagere fra Danmark
Sangere fra Danmark
Kandis
Bamses Venner
Natura 2000-område nr. 43 Klitheder mellem Stenbjerg og Lodbjerg

Natura 2000-område nr. 43 Klitheder mellem Stenbjerg og Lodbjerg består af to store delområder med klitnatur grænsende op til Stenbjerg-, Hvidbjerg- og Lodbjerg Klitplantager med et værdifuldt fugleliv og flere sjældne planter. Området er mod vest kuperet med forskellige tørre klittyper, mens det mod øst er mere jævnt med flere klitlavninger og enkelte småsøer.

Naturplanområdet har et areal på 2.918 hektar, og er udpeget som EU-habitatområde. I området der er findes flere naturtyper, som i kraft af deres store arealmæssige udstrækning og deres høje naturkvalitet er af international
betydning, fordi der er tale om store sammenhængende
klitområder i noget nær naturlig tilstand.

Området rummer flere sjældne planter, herunder Smalbladet Pindsvineknop,
rødlistearterne Skotsk Lostilk, Strandsnerle og Fin Bunke.
Som fuglelokalitet er området især værdifuldt for tinksmed og trane.
Af andre dyr findes bl.a. bilag IV-arterne markfirben, stor vandsalamander, spidssnudet frø og strandtudse.

Af det samlede areal på 2.918 hektar er 2.506 ha af arealet omfattet af naturbeskyttelseslovens § 3, hvoraf 2.241 ha er hede; 230 ha er mose, 31 ha er sø, 4 ha er naturenge og der er 9 km vandløb.

Hovedparten af området er fredet via 3 fredningskendelser

 Overfredningsnævnets kendelse af 26. april 1976 om fredning af hede- og klitarealer mellem Lyngby og Flade Sø,
 Fredningsnævnet for Thisted Amtsrådskreds deklaration af 2. juli 1955 *Overfredningsnævnets kendelse af 31. august 1964 vedrørende fredning af arealer i Stenbjerg og Vorupør.

Fredningernes er oprettet for at sikre at arealernes tilstand, at sikre
at arealerne henligger uforandret i naturtilstand og at sikre mod udstykning til sommerhusbebyggelse.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21
Natura 2000-planen er koordineret med vandplanen 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter i Thisted Kommune
EU-habitatområder i Danmark
Fuglebeskyttelsesområder i Danmark
Lodbjerg, Natura 2000-område nr. 43 Klitheder mellem Stenbjerg og
Carpodacus

Carpodacus er en stor slægt af spurvefugle, der omfatter 24 arter udbredt i Eurasien. Mange af arterne lever i Himalaya-området. I Danmark findes arten karmindompap (Carpodacus erythrinus). De fleste øvrige arter kaldes rosenfinker.

Arterne i slægten Carpodacus har ret spidse vinger med de tre første synlige håndsvingfjer af samme længde. Næbbet minder om dompappens, men er forholdsvist længere. Kønnene har forskelligt udseende. Navnet Carpodacus betyder "frugtbider".

Tidligere var tre nordamerikanske arter inkluderet i slægten (bl.a. husfinke), men de henregnes nu til slægten Haemorhous. Himalayarosenfinke er flyttet til sin egen slægt Agraphospiza.

Arter 
Nogle af arterne i slægten Carpodacus
 Karmindompap, C. erythrinus
 Sinai-karmindompap, C. synoicus
 Rosenfinke, C. roseus
 Bjergrosenfinke, C. rhodochlamys

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Finker
Vestervig Klostermølle

Vestervig Klostermølle er en jordstående hollandsk vindmølle, der ligger tæt på Vestervig Kirke. Både møllen og kirken var en del af det nedrevne kloster. Møllen, der er opført ca. 1860, består af en ottekantet overbygning med spåntækning på et grundmuret fundament med jordomgang og kælder. Det er en relativt lille mølle med et vindfang på 15 meter og krøjer manuelt. Møllen er omfattende restaureret i 1991, hvor den 26. juni kunne åbnes for publikum. Møllens indretning og historie er grundigt beskrevet på plancher, der er ophængt uden for møllen.

Konstruktion og teknik 
.
Vestervig Klostermølle er en ottekantet hollandsk mølle med kælder. Møllen har tre lofter over kælderen og er beklædt med spån. Hatten er bådformet. Vingerne har hækværk til sejl.  Krøjeværket er manuelt betjent.

Noter

Eksterne henvisninger 
 Dansk Mølle Forum Hjemmeside for alle interesserede i de gamle vand- og vindmøller.
 

Hollandske vindmøller i Danmark
Fredede bygninger, konstruktioner og anlæg i Thisted Kommune
Serinus

Serinus (guliriskslægten) er en slægt af spurvefugle, der omfatter otte arter, hvoraf de fleste findes i Afrika. I Danmark yngler gulirisken vildt, mens kanariefuglen holdes almindeligt som kæledyr.

Arterne i slægten Serinus har et kort, tykt næb med bøjet næbryg. Vingerne er spidse og dannes af håndsvingfjerene nummer to til fire, der er lige lange. Den første håndsvingfjer er ikke udviklet. Halen er kløftet. Serinus kommer af det latinske cerinus, der betyder voksgul.

Arter 
Nogle af arterne i slægten Serinus:
 Gulirisk, S. serinus
 Kanariefugl, S. canaria
 Syrisk gulirisk, S. syriacus
 Gulkronet sisken, S. flavivertex

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Finker
Acanthis

Acanthis er en slægt af fugle i familien finker, der er udbredt i det nordligste Nordamerika, Asien og Europa. Slægten er foreslået at omfatte nogle af de arter, der traditionelt placeres i slægten Carduelis, og som på grund af ny viden om deres afstamning bør placeres i egen slægt.

Arter 
Det er ikke helt sikkert, hvordan fordelingen er mellem arter og underarter. Der er ikke fundet stor genetisk variation, men sandsynligvis omfatter slægten Acanthis to eller tre arter.
 Gråsisken, A. flammea
 Hvidsisken, A. hornemanni

Litteratur 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1960'erne.
 Gill, F & D Donsker (Eds). 2015. IOC World Bird List (v 5.1).

Noter

Eksterne henvisninger 

 Danske navne på alverdens FUGLE Arkiveret version fra juli 2013.
 Arkiveret

Finker